આ સંદર્ભમાં છેલ્લી વાત. જેના શરીર પરનાં કપડાં અત્યંત મેલાં છે એના હાથમાં જ્યારે સાબુ આવી જાય છે ત્યારે એ મસ્તીમાં ઝૂમવા લાગે છે. જેના શરીરમાં ટી.બી. ફેલાઈ ચૂક્યો છે એને જ્યારે કુશળ ડોક્ટર મળી જાય છે ત્યારે એના ચહેરા પર સ્મિત પ્રગટી જાય છે. જિંદગીભર ગરીબીમાં સબડેલા ગરીબના હાથમાં જ્યારે એક કરોડના લાગી ગયેલા ઇનામવાળી લોટરીની ટિકિટ આવી જાય છે ત્યારે તો એ પ્રસન્નતાના આસમાનમાં ઊડવા લાગે છે.